8β. ΠΡΟΕΔΡΙΚΟΝ ΔΙΑΤΑΓΜΑ της 25 Αυγ./7 Σεπτ. 1934 (ακαδημ. 29 Οκτ. 1934). Περί του τρόπου των εξετάσεων προς απόκτησιν πτυχίου γυμναστού πτυχιούχων ανεγνωρισμένων σχολών της αλλοδαπής. Έχοντες υπ' όψει τας διατάξεις του εδάφ. 1 του άρθρ. 14 του Νόμ. 5780 και την υπ' αριθ. 600 γνωμάτευσιν του Συμβουλίου Επικρατείας, προτάσει του επί των Θρησκευμάτων και Παιδείας Υπουργού, απεφασίσαμεν και διατάσσομεν: Άρθρ.1.-Εξεταστική Επιτροπή ενώπιον της οποίας θα υποστώσι την εξέτασιν οι πτυχιούχοι ανεγνωρισμένων σχολών της αλλοδαπής προς απόκτησιν δικαιώματος διορισμού εις δημοσίας θέσεις και δια να εξασκήθωσιν κατ' ιδίαν το επάγγελμα του γυμναστού ή προπονητού εκ των μη εχόντων τα προσόντα της φοιτήσεως εις την γ' τάξιν της Γυμναστικής Ακαδημίας, ορίζεται το διδακτικόν προσωπικόν της Γυμανστικής Ακαδημίας υπό την προεδρίαν του Δ/του αυτής. Των εξετάσεων τούτων μετέχει συμβουλευτικώς και ο προϊστάμενος του τμήματος Σωματικής Αγωγής ή ο Γενικός Επιθεωρητής της Γυμναστικής. Άρθρ.2.-Η ανωτέρω εξέτασις διεξάγεται ακριβώς ως και αι απολυτήριαι εξετάσεις της Γυμναστικής Ακαδημίας συμφώνως προς τα εν τω Δ/τι περί οργανισμού της Γυμναστικής Ακαδημίας καθοριζόμενα. Τα πτυχία των ούτως επιτυγχανόντων εκδίδονται επί χαρτοσήμου εκπαιδ. τελών δρχ. 500. Άρθρ.3.-Δια την διενέργειαν των ανωτέρω δέον να υποβληθώσι δύο τουλάχιστον αιτήσεις προς τούτο. Σελ. 588(α) Άρθρ.4.-Ίνα γίνη τις δεκτός εις εξετάσεις δέον να υποβάλη προηγουμένως. 1)Επίσημον πτυχίον της εν αλλοδαπή ανεγνωρισμένης Γυμναστικής Σχολής εν τω οποίω να εμφαίνηται η καθ' όλα τα έτη φοίτησις εν αυτή και ο βαθμός της προόδου. 2)Επίσημον πιστοποιητικόν ηλικίας εν τω οποίω θα εμφαίνηται ότι δεν έχει υπερβή το 35 έτος της ηλικίας του και 3)Επίσημον πιστοποιητικόν ότι είναι Έλλην υπήκοος. Άρθρ.5.-Αι αιτήσεις των αφιεμένων να υποστώσι την εξέτασιν ταύτην υποβάλλονται εις το Υπουργείον των Θρησκευμάτων και Παιδείας (Τμήμα Σωματικής Αγωγής). Δι' αποφάσεως του Υπουργού ορίζεται ο τόπος και ο χρόνος των εξετάσεων τούτων. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 